Κατά την Καισαρική Τομή ενός περιστατικού Διεισδυτικού Πλακούντα  υπάρχει μεγάλη και ταχεία απώλεια αίματος. Η άμεση μετάγγιση είναι απαραίτητη. Σε πολλές περιπτώσεις απαιτείται μετάγγιση  περισσοτέρων  από 10 μονάδων αίματος οι οποίες πρέπει να διατεθούν πολύ γρήγορα. Ακόμη και σε προγραμματισμένες Καισαρικές Τομές σε αυτά τα περιστατικά, μπορεί για διάφορους λόγους να μην είναι διαθέσιμη άμεσα όλη η απαιτούμενη ποσότητα αίματος, ιδιαίτερα αν πρόκειται για “δύσκολες” ομάδες αίματος.  Το Σύστημα Διεγχειρητικής Αυτό-μετάγγισης παρέχει άμεσα μεγάλες ποσότητες αίματος και δίνει την δυνατότητα στον χειρουργό να αντιμετωπίσει με τον καλύτερο δυνατό τρόπο το περιστατικό και να εφαρμόσει όπου είναι εφικτό  την Συντηρητική Προσέγγιση με Διατήρηση της Μήτρας.